Komisjoni määrus (EÜ) nr 1488/1999,

7. juuli 1999,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1372/1999, [2] eriti selle artiklit 9,

ning arvestades, et:

(1) nimetatud määrusele lisatud kaupade koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifikatsiooni;

(2) määrusega (EMÜ) nr 2658/87 kehtestati koondnomenklatuuri tõlgendamise üldeeskirjad ja neid eeskirju kohaldatakse ka mis tahes muu täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse konkreetsete ühenduse sätetega tariifi kohaldamist ja teisi kaubavahetusega seotud meetmeid silmas pidades;

(3) vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

(4) on asjakohane, et kolme kuu jooksul võib siduva tariifiinformatsiooni pidaja jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele, vastavalt nõukogu määruse (EMÜ) nr 2913/92 (millega kehtestatakse ühenduse tolliseadustik [3] artikli 12 lõikele 6;

(5) käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatavat siduvat tariifiinformatsiooni, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel kohaldada veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. juuli 1999

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 162, 26.6.1999, lk 46.

[3] EÜT L 302, 19.10.1992, lk 1.

--------------------------------------------------

LISA

+++++ TIFF +++++

Kirjeldus | Klassifikatsioon CN-kood | Põhjendus |

(1) | (2) | (3) |

1.Patareitoitel töötav helisalvestusseadmeta ning analoogse lugemissüsteemi ja joogipurgi sarnase silindrilise kujuga kassettpleier, millel on juhtmega ühendatavad kerged stereokõrvaklapid.Seadme ligikaudsed mõõtmed on 100 mm (pikkus) ja 70 mm (diameeter). Seadmel on mitu nuppu, helitugevuse regulaator, kanderihm ja vööklamber. | 85199389 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, jaotise XVI märkusega 4 ning CN-koodide 8519, 851993 ja 85199389 sõnastusega. Seadme kuju ja mõõtmete tõttu ei saa seda pidada taskuformaadis kassettpleieriks (grupi 85 alamrubriigi märkus 1). |

2.Tuulelohed, nn sportlohed, millel on deltatiivad, plastpulkadest või -torudest valmistatud raam ja plastkate.Tuulelohesid juhitakse maa pealt kahe või nelja nööri abil.Vt illustratsiooni | 95039037 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 9503, 950390 ja 95039037 sõnastusega. Ehkki tuulelohesid saab kasutada spordivõistlustel, on need siiski kavandatud laste või täiskasvanute meelelahutuseks. Alamrubriigi tasandil kohaldatakse koondnomenklatuuri tõlgendamise üldeeskirja 3b. |

--------------------------------------------------